पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. राजधानी में बिजली की नई दरें तय करने के लिए डीईआरसी द्वारा सोमवार और मंगलवार को बुलाई जा रही जन सुनवाई में इस साल भी भारी हंगामे के आसार है। हालांकि डीइआरसी ने सुरक्षा के इंतजाम किए हैं और कोर्ट रूम में प्रवेश के लिए नियमों में भी बदलाव किया हैं।
लेकिन डीईआरसी से नाराज आरडब्ल्यूए और ऊर्जा संगठनों के तेवर इस बार भी कड़ेदिख रहे हैं। यही नहीं बिजली को मुद्दा बनाकर राजनीति में प्रवेश किए अरविंद केजरीवाल और उनकी टीम भी यहां जनसुनवाई के लिए पहुंच रही है। बता दें कि पिछले साल बिजली की दरें तय करने के लिए आयोजित जनसुनवाई में आरडब्लूए सदस्यों, भाजपाइयों व अरविंद ने जमकर विरोध प्रदर्शन किया था और पुलिस को बीच बचाव में आना पड़ा था।
क्या है मुद्दा : ऊर्जा संगठन के सौरभ गांधी ने कहा दरअसल डीइआसी आरडब्ल्यूए के सदस्यों के बीच डिवाइड एंड रूल की नीति अपनाई है और सभी प्रमुख व विशेषज्ञ आरडब्यूए सदस्यों को बिखेरने के लिए अलग अलग सत्र अथवा दिन में बुलाया गया है। हमारी योजना है कि हम अपने मुद्दों को आपस में बांट लें और सभी सत्रों में शिरकत करने पहुंचेंगे।
ग्रेटर कैलाश आरडब्यूए सदस्य राजीव काकरिया ने कहा कि डीइआरसी के खिलाफ हमारी स्टडी पूरी तरह से तैयार है और इस साल भी डीइआरसी को पूरी तरह से घेरने की तैयारी के साथ हम सभी पहुंचेंगे। यह भी कहा जा रहा है कि आरडब्यूए सदस्यों की तरफ से विरोध प्रदर्शन भी किया जा सकता है।
बता दें कि पहले ही डीइआरसी ने पब्लिक नोटिस देकर यह सूचित किया था कि कोई भी स्टॉक होल्डर या उपभोक्ता यहां आकर अपना पक्ष रख सकते है और इसके लिए लोगों का प्रवेश पहले आओ पहले पाओ के आधार पर होगा। सुरक्षा को देखते हुए आइकार्ड दिखाकर ही उपभोक्ताओं को प्रवेश मिलेगा।
लोगों की संख्या को देखते हुए इस बार वेन्यू में भी बदलाव किया गया है। डीइआरसी के अध्यक्ष पीडी सुधाकर का कहना है कि लोगों की मांग पर हमने यह फैसला लिया है कि कोई भी जनसुनवाई में आ सकता है लेकिन प्रवेश आइकार्ड दिखा कर ही होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn